Ανέκαμψε από τραυματισμούς το καλοκαίρι του 1988 στο Ευρωπαϊκό Πρωτάθλημα στη Δυτική Γερμανία, όπου η Ολλανδία με προπονητή τον Ρίνους Μίχελς κατέκτησε το τρόπαιο. Πέτυχε συνολικά πέντε γκολ, ένα χατ-τρικ με αντίπαλο την Αγγλία στο τελικό 3–1, το νικητήριο γκολ στον ημιτελικό (2–1) με τη Δυτική Γερμανία, και ένα ακόμα εκπληκτικό στον τελικό εναντίον της Σοβιετικής Ένωσης, το οποίο έχει χαρακτηριστεί ως ένα από τα πιο εντυπωσιακά στην ιστορία του θεσμού και του αθλήματος.